open-index/open-wikipedia-markdown huggingface dataset:
Time (týždenník)

thumb|Logo týždenníka ''Time''

***Time*** je americký týždenník a jeden z najznámejších svetových časopisov. Prvé číslo vyšlo v roku 1923. *Time* vychádza okrem americkej ešte v niekoľkých ďalších verziách a to v európskej (*Time Europe*), kanadskej (*Time Canada*) a austrálskej.

Charakteristickým prvkom časopisu sú červené okraje na titulnej strane.

Časopis *Time* každý rok vyberá osobnosť roka, ktorá podľa jeho redakcie najviac ovplyvnila uplynulý rok. Medzi osobnosti, ktoré časopis vo svojej histórii vybral, patria napríklad George W. Bush, Ronald Reagan, Bill Gates, Bono, Adolf Hitler, Josif Stalin, alebo Sajjíd Ruholláh al-Chomejní. V roku 1999 vyhlásil Alberta Einsteina za osobnosť storočia.

## Iné projekty
Müpa Budapest

**Müpa Budapest** (**Müpa, Művészetek Palotája** (doslova „Palác umení“)) je budova nachádzajúca sa v budapeštianskej štvrti Ferencváros. Palác je dostupný krátkou chôdzou z južného konca Nagykörút, vlakmi HÉV a električkami. Nachádza sa v blízkosti mosta Lágymányosi híd.

Neďaleko paláca sa nachádza aj nová budova národného divadla (Nemzeti Színház), otvorená v roku 2002. Palác umení otvorili v marci roku 2005. Obe budovy sú súčasťou projektu budapeštianskeho Millennium City. 

V budove sa nachádzajú:
* **Bartók Béla Nemzeti Hangversenyterem** (doslova „Národná koncertná sála Bélu Bártoka“) – domovská scéna Národného filharmonického a speváckeho zboru. Sieň je 25 metrov vysoká, 25 metrov široká a 52 metrov dlhá a má celkovú kapacitu bezmála 1&nbsp;700 ľudí. Organ, nainštalovaný v roku 2006, patrí medzi najväčšie koncertné organy v Európe.
* **Fesztivál Színház** – divadelná sála s kapacitou 452 miest. Pravidelne tu vystupuje súbor Národného divadla tanca (Nemzeti Táncszínház).
* **Ludwig Kortárs Művészeti Múzeum** (doslova „Ludwigovo múzeum súčasného umenia“) je jediné maďarské múzeum, ktoré má zbierku medzinárodného súčasného umenia. Múzeum založila v roku 1989 maďarská vláda.
Celková kapacita budovy dosahuje až 4&nbsp;500 ľudí. V roku 2006 budova získala cenu Prix d'Excellence od federácie FIABCI.

## Referencie

## Externé odkazy
* Művészetek Palotája/Palace of Arts ; oficiálna stránka v anglickom jazyku 
* Millennium City
* Millennium City; obrázky projektu Millenium City

Kategória:Múzeá v Budapešti
Kategória:Koncertné budovy a siene
Mad Season

**Mad Season** bola americká rocková skupina, ktorú založili niektorí členovia rôznych grunge skupín (Alice in Chains, Screaming Trees, Pearl Jam) v roku 1994. Najprv skupinu tvorilo trio Mike McCready (gitara), Barrett Martin (bicie) and John Baker Saunders (basgitara). Neskôr sa pridal spevák Layne Staley, s ktorým sa McCready zoznámil na protidrogovom liečení. 

Skupina vydala jediný album *[[Above]]* so skladbami ako "River of Deceit" a "Wake up". V skladbách "I'm Above" a "Long gone day" spieva aj Mark Lanegean zo Screaming Trees. Kapela bola smutne poznačená drogami, čo viedlo aj k jej zániku v roku 1999. Drogy napokon boli príčinou smrti ďalších dvoch členov skupiny - John Baker Saundersa (1999) a Layne Staleyho (2002).

## Členovia skupiny
*Layne Staley - spev, gitara (1967-2002) (zomrel)
*Mike McCready - gitara
*John Baker Saunders - basová gitara (1954-1999) (zomrel)
*Barrett Martin - bicie
*Mark Lanegan - spev
*Skerik - saxofón, perkusie (koncerty 1994-1995)

## Diskografia
### Album
**[[Above (album)|Above]]*, Columbia Records (1995)

### Single/ EP
*"River of Deceit", Columbia Records (1995).
*"I Don't Know Anything", Columbia Records (1995).

### Video
**[[Live At The Moore Theatre]]*, Columbia Records (1995).

## Externé odkazy
*Mad Season - chronológia koncertov, diskusné fórum (en)
*Sony Music: Mad Season 


Kategória:Hudobné skupiny USA
Nemzeti Színház

thumb|Pohľad na budovu Nemzeti Színház

Pod názvom **Nemzeti Színház** (slovensky „Národné divadlo“) sa zvyčajne chápe divadlo v Budapešťi. Okrem neho však existujú "Národné divadlá" aj v menších mestách ("Národné divadlo v Miškolci" (Miškolci Nemzeti színház), "Národné divadlo v Győri" (Győri Nemzeti Színház) alebo "Národné divadlo v Szegede" (Szegedi Nemzeti színház)).

Súčasná budova "Národného divadla" (Nemzeti Színház) bola otvorená v roku 2001 ako súčasť projektu budapeštianskeho Millennium City. Prvé predstavenie sa konalo 15. marca 2002. V jeho blízkosti sa nachádza polyfunkčná umelecká budova – Művészetek Palotája („Palác umení“). 

Obe budovy sa nachádzajú sa na brehu Dunaja vo štvrti Ferencváros. Sú dostupné asi desaťminútovou chôdzou z južného konca Nagykörút, prímestskými vlakmi HÉV a električkami. V ich blízkosti sa nachádza most Lágymányosi híd.

## História
thumb|left|Pôvodná budova Pešťianskeho maďarského divadla z roku 1837, v roku 1840 premenovaná na "Národné divadlo" (Nemzeti Színház)

Pôvodné národné divadlo (Nemzeti Színház) dal postaviť Grassalkovich Antal v rokoch 1835 - 1837 na "Kerepesi út", pod menom Peštianske maďarské divadlo. Názov "Národné divadlo" (Nemzeti Színház) dostalo v roku 1840, keď sa dostalo do vlastníctva štátu. Divadlo fungovalo do roku 1908, keď sa presťahovalo do budovy "ľudového divadla" (Népszínház), na Blaha Lujza tér. Pôvodné divadlo chceli prebudovať. Stavebné a búracie práce začali v roku 1913, ale boli čoskoro ukončené kvôli vypuknutiu Prvej svetovej vojny. V budove na Blaha Lujza tér fungovalo Národné divadlo (Nemzeti Színház) do roku 1964. V roku 1965 bola aj táto budova zbúraná kvôli výstavbe metra. Národné divadlo (Nemzeti Színház) sa presťahovalo na Nagymező utca do budovy divadla Thália a potom o dva roky sa opäť sťahovalo tentoraz do budovy Maďarského divadla (Magyar színház) na Hevesi Sándor tér. Tu fungovalo pod názvom "Národné divadlo" (Nemzeti színház) do roku 2000, keď začali stavať novú budovu národného divadla.

Kategória:Stavby v Budapešti
Kategória:Divadlá v Maďarsku
Kategória:Národné divadlá
Histogram

vpravo|náhľad|Príklad histogramu zobrazujúceho výskyt hodnôt v intervaloch od −3 po 3 s krokom 0,5.
**Histogram** alebo **histogram početností** (z gr. *histos* - vzpriamený, *gramma* - kresba, zápis) je stĺpcový diagram (stĺpikový graf) tvorený obdĺžnikmi, ktorých základne (os "x") majú dĺžku zvolených intervalov, a ktorých výšky (os "y") majú veľkosť príslušných absolútnych alebo relatívnych početností zvolených tried.

## Iné projekty

Kategória:Diagramy
Kategória:Štatistika
Bill Weasley

**William Arthur Weasley** (*29. november 1971) je fiktívna postava zo 7-dielnej série kníh o mladom čarodejníkovi Harrym Potterovi. Bill je najstarší syn Molly a Artura Weasleyovcov. Študoval na Rokforte, kde bol prefektom a potom hlavným prefektom. Je kliadborušiteľ, pracoval v Egypte pre čarodejnícku Gringottbanku. Je ženatý s Fleur Weasleyovou (rod. Delacourovou), s ktorou má neskôr dcéru Viktóriu. Bol uhryznutý vlkolakom Fenrirom Graybackom, ale nie počas jeho transformácie, takže nakazený nebol. Ostali mu však vlčie črty a odvtedy dáva prednosť surovému mäsu. Po návrate lorda Voldemort musel opustiť prácu, lebo v minulosti bol v kontakte s "nežiaducim č. 1" ako nazývajú Harryho Pottera na ministerstvo po prevzatí smrťožrútmi.

## Charakteristika
Bill je vysokej postavy, má dlhé vlasy zopnuté do chvosta (jeho matka sa márne pokúša ostrihať mu ich) a v uchu náušnicu, na ktorej má tesák z neznámeho tvora. Nosieva čižmy z dračej kože. Po uhryznutí vlkolakom v súboji v Rokforte stratí časť zo svojej krásy, ale napriek tomu sa ožení s Fleur. Je oddaný priateľ a člen Fénixovho rádu.

## Výskyt v knihách
* Harry Potter a Kameň mudrcov – Ron Harryho informoval o svojej rodine a tu spomína základné veci o Billovi. 
* Harry Potter a Väzeň z Azkabanu – Po výhre v *Dennom Prorokovi* ho do jeho práce do Egypta prišla navštíviť celá rodina. Ukazoval im hroby, na ktoré čarodejníci uvalili rôzne kliatby. 
* Harry Potter a Ohnivá čaša – Bill sa spolu s Rodinou, Harrym a Hermionou zúčastní na Svetovom pohári v metlobale, pripojí sa k otcovi, keď ich napadnú Smrťžrúti. Spolu s mamou navštívia Harryho pred treťou úlohou Trojčarodejníckeho turnaja a spomína na študijné časy. 
* Harry Potter a Fénixov rád – Pripojí sa k Fénixovmu rádu a doučuje Fleur angličtinu. Zúčastní sa boja na záchranu Harryho a spol. v Oddelení záhad. 
* Harry Potter a Polovičný princ – Bill poslal svoju budúcu manželku do Brlohu, aby si zvykla na budúcu rodinu. Na strane Rádu chráni Rokfort pred vpádom smrťožrútov, napadne ho Fenrir Greyback a je otázne, či bude vlkolakom. Fleur sa k tejto smutnej udalosti vyjadrí, že bude krásna za oboch, keď sa vezmú. 
* Harry Potter a Dary smrti – Bill s Fleur organizujú svadbu a po obrade sa hostina ruší, lebo padlo ministerstvo a všetci sa rýchlo odmiestňujú. Bill sa presťahuje na hornú časť Vydrého sv. Drábu a prichýlia Rona, keď opustí Harryho s Hermionou. Po úniku tria z Malfoyovej rezidencie sa odmiestnia práve k Billovi. Na záhrade pochovajú domáceho škriatka Dobbyho. V Billovom dome sa organizuje lúpež Gringottbanky a Remus Lupin oznámi narodenie syna Teddyho. Bill sa zúčastní posledného boja na Rokforte, prežije a s Fleur budú mať dcérku Victoire, ktorá sa zamiluje do Teddyho, Dominique a Lauis.

Weasley, Bill
Regulus Arcturus Black

**Regulus Arcturus Black** (* 1961 – † 1979) (vystupujúci tiež pod iniciálkami R. A. B.) je fiktívna postava z fantasy série o Harry Potterovi. Bol to brat Siriusa Blacka. Zmienka o ňom sa prvý raz objavila v 5. diele.

Bol mladší ako Sirius a na Rokforte patril do Slizolinu. Obdivoval lorda Voldemorta a po skončení školy sa stal smrťožrútom. Voldemort ho neskôr požiadal, aby mu požičal Kreachera, domáceho škriatka rodiny Blackovcov. Regulus to pokladal za poctu a želanie mu splnil. Voldemort Kreachera využil na špinavú prácu, pri ktorej mal škriatok zomrieť, lebo videl Voldemortovo tajomstvo a to, že si vytvoril horcrux. Kreachera však zachránilo to, že ho Regulus privolal a on sa premiestnil k nemu. Regulus sa po vypočutí Kreachera obrátil proti Voldemortovi a chcel jeho horcrux zničiť. 

Zomrel na mieste, kde ho na jeho rozkaz Kreacher opustil. Zvyšok jeho rodiny sa nikdy nedozvedel, čo sa s ním stalo, lebo škriatkovi zakázal prezradiť to.

Black, Regulus Arcturus
Ivan Klasnić

**Ivan Klasnić** (* 29. január 1980, Hamburg, Nemecko) je  bývalýchorvátsky futbalový útočník, v súčasnosti hráč klubu anglickej ligy Bolton Wanderers. 

Narodil sa v nemeckom Hamburgu, no reprezentuje Chorvátsko. Momentálne za zotavuje po operácii obličky, ktorá sa podarila až na druhý pokus.

Kategória:Chorvátski futbalisti
Kategória:Hráči SV Werder Bremen
Kategória:Hráči FC Nantes
Priateľ

[náhľad|Priateľstvo zachytené na obraze ''Priateľstvo troch chlapcov'' (v orig. ''Freundschaftsbildnis dreier Knaben'') nemeckého maliara [Anton Wachsmann|Antona Wachsmanna z roku 1811]]

**Priateľ** (ženský rod **priateľka**, staršie *priateľkyňa*; neformálnejšie: **kamarát(ka)**, v subštandarde: *kamoš(ka)*; staršie **druh (družka)**) je človek, s ktorým niekoho spája medziľudský, medziosobnostný vzťah náklonnosti, vzájomného porozumenia, dôvery a podobne.

Priateľstvo je takmer vo všetkých charakteristikách zhodné s láskou. Na rozdiel od lásky priatelia nie sú fyzicky (sexuálne) priťahovaní svojimi náprotivkami. Pokiaľ pri krátkodobom odlúčení zamilovaný človek trpí pocitmi samoty a prázdnoty, jedná sa skôr o nezdravú formu závislosti, než o lásku. Pokiaľ sa jedná o lásku bez sexuálnych prvkov, nazýva sa tento vzťah platonická láska, teda silný citový vzťah, v ktorom ani jeden z partnerov netúži po sexuálnom styku. Forma priateľstva, kedy človek cíti k svojmu náprotivku hlboký obdiv, trvalo na neho myslí a pri odlúčení trpí pocitmi prázdnoty, sa nazýva narcistický obdiv. Tento cit môže byť, rovnako ako každý iný, iba jednostranný.

Vzťah medzi priateľmi (a/alebo priateľkami) alebo vzťah takému vzťahu podobný sa nazýva **priateľstvo** alebo staršie aj **družba**. Priateľstvo je spravidla opodstatnené vzájomnou sympatiou, duševným porozumením, činorodým spojenectvom, poskytovaním pomoci, ochrany, náklonnosťou k spolupráci a združovaniu sa a pod.

## Referencie

## Iné projekty

Kategória:Medziľudské vzťahy
Kategória:Cnosti
Spätná kompatibilita

náhľad|Herná konzola Atari 7800
**Spätná kompatibilita** (angl. backward compatibility) alebo zriedkavo **kompatibilita zhora** či **kompatibilita smerom nadol** (angl. *downward compatibility*) je v technickej praxi, najmä v oblasti počítačov, vlastnosť produktu, spočívajúca v tom, že produkt dokáže nahradiť svojho predchodcu tak, že je naďalej schopný spolupracovať s produktami, ktoré boli vytvorené pre tento starší produkt. Novší produkt teda dokáže plnohodnotne nahradiť svojho predchodcu. Ak produkt nahrádza iný, podobný produkt, hovoríme len o kompatbilite bez prívlastku spätná.

Napríklad softvér. V softvéri vytvoríme súbor, ktorý po nahradení softvéru jeho novšou verziou v tejto novšej verzii dokážeme otvoriť a opätovne spracovať.

Príklady spätnej kompatibility z technickej praxe:

* Počítač je spätne kompatibilný, ak umožňuje používať softvér alebo hardvér vytvorený pôvodne pre počítač, ktorý nahradil.
* USB port verzie 2.0 je spätne kompatibilný s verziou 1.1. To znamená, že zariadenia vyrobené pre USB 1.1 budú fungovať aj v porte USB 2.0 
* 32 bitová zbernica EISA je spätne kompatibilná so zbernicou ISA 16bit a tá zase so zbernicou ISA 8bit.
* FAT 32 bit je spätne kompatibilná s FAT 16
* mechanika DVD je spätne kompatibilná s mechanikou CD

V súvislosti so spätnou kompatibilitou sa pri výpočtovej technike stretávame aj s pojmom legacy port.

Kategória:Technika
Kategória:Počítače
Asociatívne vybavovanie

**Asociatívne vybavovanie** je proces, pri ktorom sa z pamäte vybavujú udalosti alebo informácie na základe podobnosti alebo zlučovania - asociácie. 

Kategória:Psychoanalýza
Kategória:Psychoterapia
Kamarát

**Kamarát** (žen. rod **kamarátka**) môže byť:
*duchovne a podobne blízky človek, synonymum: priateľ, pozri priateľ
*dôverné oslovenie

**Kamarát** môže byť aj:
*názov časopisu, pozri Kamarát (časopis)
Time

**Time** resp. v niektorých prípadoch **The Time** (angl. čas) môže byť:
*lokalita:
**obec v Rogalande v Nórsku, pozri Time (Nórsko) 
**dedinka v Pike County v Illinois v USA, pozri Time (Illinois) 
*podnik:
**francúzsky výrobca bicyklov, pozri Time (výrobca bicyklov)
**americký týždenník, pozri Time (týždenník) 
**nakladateľstvo vlastnené Warner Communications, pozri Time (nakladateľstvo) 
*hudobná skupina:
* juhoslovanská, pozri Time (rocková skupina)
* americká z 80. rokov, pozri The Time (americká skupina)
* hudobný album:
** z roku 2007, pozri Time (Arashi)
** z roku 1994:
***pozri Time (Atlantic Starr)
***pozri Time (Mercyful Fate)
** z roku 1981:
***pozri Time (Electric Light Orchestra)
***pozri Time (The Time)
** z roku 1995, pozri Time (Fleetwood Mac)
** z roku 1991, pozri Time (Klinik album)
** z roku 1998, pozri Time (Lionel Richie)
** z roku 1997, pozri Time (Peter Andre)
** z roku 1987, pozri Time (Richard Carpenter)
** z roku 1996, pozri Time (Steeleye Span album)
** z roku 2001, pozri Time (The Revelator)
** z roku 1999, pozri Time (Third Day)
** z roku 2004, pozri Time (Wild)
*skladba:
** z albumu *The Dark Side of the Moon*, pozri Time (Pink Floyd)
** z albumu *Aladdin Sane*, pozri Time (David Bowie)
** z albumu *No More Idols*, pozri Time (Chase & Status) 
** z Dave Clarkovho albumu *Time: The Album*, pozri Time (Freddie Mercury) 
** z albumu *Full Moon, Dirty Hearts*, pozri Time (INXS singel) 
** z albumu *Love Moves*, pozri Time (Kim Wilde) 
** singel z roku 2010 od The Black Eyed Peas, pozri The Time (Dirty Bit) 

**T.I.M.E.** môže byť:
* album hip-hopovej skupiny Leaders of the New School, pozri T.I.M.E. (The Inner Mind’s Eye), album hip-hopovej skupiny Leaders of the New School

**TiME** môže byť:
*Titan Mare Explorer

Kategória:Rozlišovacie stránky
Regresná terapia

**Regresná terapia** je terapia slovom, kde terapeut pomáha klientovi vrátiť sa na základe asociatívneho vybavovania k prežitým udalostiam minulosti, pričom využíva proces abreakcie a tým dáva možnosť riešeniu problémov.

Kategória:Psychoterapia
Regresná abreakcia

**Regresná abreakcia** je proces abreakcie v regresnej terapii
za pomoci znovuprežívania udalostí navodeného asociatívnym vybavovaním.

Kategória:Psychoanalýza
Kategória:Psychoterapia
Asociácia (psychológia)

**Asociácia** je v psychológii a filozofii  mimovoľné združovanie prvkov psychiky, medzi ktorými bola predchádzajúcim aktom mysle vytvorená  súvislosť.  Vďaka  asociácii výskyt jedného prvku v určitých podmienkach vyvoláva iný, s ním spojený prvok.

Asociácia podľa asocianizmu je neosobná mechanická sila pôsobiaca podľa vlastných, asociačných zákonov. Predstava asociácie, ako interakcie medzi skutočne prijatými vnemami a vlastnými predstavami a súvisejúcimi pocitmi, pochádza od Platóna a Aristotela. Asociácia má svoje miesto v modernej psychológii v takých oblastiach, ako sú reflexy a modely neurónových sietí pamäti.

## Externé odkazy
* 

Kategória:Psychológia
Digital Audio Broadcasting

**Digital Audio Broadcasting** (**DAB**) je systém určený pre šírenie digitálneho terestriálneho rozhlasu (**T-DAB**) v pásme III (174 - 240 MHz) a pásme L (1452 - 1492 MHz), ktorý bol optimalizovaný pre mobilný príjem.

## Vysielanie digitálneho rozhlasu DAB na Slovensku

Testovacie vysielanie digitálneho rozhlasu na území Slovenska začalo 15. decembra 2015 v štandarde T-DAB+ z vysielača Kamzík. Na frekvencii 12C sa vertikálnou polarizáciou (kompresný formát HE-AAC) a s výkonom 3,6 kW vysielal signál rádií RTVS (Rádio Slovensko, Rádio Devín, Rádio_FM a Rádio Junior), ktoré boli neskôr doplnené o ďalšie stanice. Od februára 2016 mala povolenie na vysielanie z Nitry (Zobor; 5 kW) aj spoločnosť Avis a od 1. júna 2016 získal Towercom povolenia na vysielače v Košiciach, Banskej Bystrici a Nitre.

Košický vysielač Heringeš začal šíriť signál 7. júla 2016, nitriansky, umiestnený na budove lanovky 15. júla. Od 1. februára 2017 vysiela DAB+ v Banskej Bystrici z vysielača Laskomer a v posledný májový deň 2017 začalo vysielanie digitálneho rozhlasu aj pre širšie okolie Žiliny z vysielača na Krížave. Od 17. októbra 2017 je v prevádzke aj vysielač Panský diel nad Banskou Bystricou, ktorý prevádzkuje Avis. V marci (28. marca) 2018 bol spustený vysielač v Dunajskej Strede a v lete 2022 pribudli vysielače Trenčín – Nad oborou a Rimavská Sobota – Palaska. Prevádzkové povolenie získali i vysielače Borský Mikuláš – Dubník a Košice – Dubník. Košický Dubník bol spustený v januári 2023, záhorácky vysielač 5. apríla 2023. V júli pribudol vysielač v Prievidzi a 13. októbra aj v Považskej Bystrici. V apríli 2024 bol spustený vysielač Suchá hora, 1. júla Ružomberok – Úložisko a Poprad – Dubina a krátko nato aj vysielač na hrebeni vrchu Rudník nad Spišským Podhradím.

## Kanály DAB a DAB+

**III. pásmo (Európa)**

**Pásmo L (Európa)**

## Pozri aj
* Zoznam vysielačov na Slovensku

## Referencie

Kategória:Rozhlas
Inglehartova mapa hodnôt

**Inglehartova mapa hodnôt** je grafická podoba jedného z výsledkov prieskumov World Values Survey. Graficky ukazuje zistenie World Values Survey, že väčšina kultúrnych rozdielov medzi krajinami sa dá vysvetliť dvoma dominantnými hodnotovými parametrami (zobrazenými ako grafické osi). Na prvej osi sú krajiny zoradené od nábožných po svetské. Druhá os triedi krajiny podľa dôrazu na "hodnoty prežitia" resp. "hodnoty sebavyjadrenia".

## Konštrukcia

Mapa je zostavená z dotazníkových prieskumov World Values Survey, v ktorých občania zúčastnených štátov odpovedajú na základné demografické a sociologické otázky. Odpovede na všetky otázky sú štatisticky zhrnuté do dvoch dimenzíí nábožnosti a post-materializmu, ktoré určujú pozíciu krajiny na Inglehartovej mape. Tieto dve dimenzie vysvetľujú viac ako 70% kultúrnej variancie medzi krajinami vo faktorovej analýze desiatich indikátorov.

## Význam osí

Os nábožnosti/svetskosti stavia do protikladu krajiny kde náboženstvo hrá dôležitú úlohu a krajiny kde už nie je také dôležité. Tradičné spoločnosti zdôrazňujú poslušnosť pred autoritou, vlastenectvo a rodinné vzťahy. Svetské spoločnosti majú väčšie pochopenie pre rozvod, eutanáziu, potraty a samovraždu.

Os materializmu/post-materializmu kontrastuje krajiny kde otázka prežitia je každodenný problém s krajinami, kde sa prežitie považuje za samozrejmé. Prvé spoločnosti sú silne materialistické a ich členovia uprednostňujú fyzickú a ekonomickú bezpečnosť pred slobodou. Post-materialistické krajiny kladú väčší dôraz na kvalitu života, slobodu, subjektívne blaho a environmentálne otázky.

## Zoskupenia

Štáty sú na Inglehartovej mape zoskupené nápadne predvídateľne. Bývalé komunistické krajiny sú v sekulárnom materialistickom rohu mapy. Západná Európa je v sekulárnom post-materialistickom rohu. Afrika a južná Ázia je nábožnom materialistickom rohu a južná Amerika je v nábožnom post-materialistickom rohu. Zaujímavé je postavenie anglicky hovoriacich krajín, ktoré sú rovnako post-materialistické ale viac nábožné ako západná Európa. Krajiny so spoločnou náboženskou históriou sú zoskupené blízko seba.

## Závery

Porovnanie s výsledkami z minulosti ukazuje že krajiny sa na mape postupne pohybujú smerom od nábožnosti k svetskosti a od materializmu k post-materializmu. Táto zmena súvisí hlavne s ekonomickým vývojom. Industrializácia spôsobuje odklon od tradičných hodnôt k racionálnym hodnotám. Následný prechod od industriálnej k post-industriálnej spoločnosti spôsobuje prechod od materialistických hodnôt k hodnotám sebavyjadrenia.

Podiel post-materialistických hodnôt voči materialistickým dlhodobo stúpa, ale v časoch ekonomických kríz sa verejná mienka prechodne posúva smerom k materialistickým hodnotám. Staršie generácie sa viac držia materialistických hodnôt, čo znamená že k zmene dochádza z veľkej časti vďaka striedaniu generácii.

## Externé odkazy

The Inglehart Values Map Inglehartova mapa skonštruovaná z výsledkov World Values Survey.

Kategória:Sociológia
Zuzana Gregorová

**Zuzana Gregorová** môže byť:
* rakúska spisovateľka slovenského pôvodu (* 1981), pozri Susanne Gregor
* slovenská šachistka, vyd. Štricová (* 1985), pozri Zuzana Štricová 
* slovenská modelka (* 1989), pozri Zuzana Gregorová (modelka) 

## Referencie

Gregorová, Zuzana
Naxos

**Naxos** môže byť:
*ostrov, pozri Naxos (ostrov)
*krajská jednotka, pozri Naxos (krajská jednotka)
*mesto na tomto ostrove, pozri Naxos (mesto)
*starogrécke mesto:
**na Kréte, pozri Naxos (Kréta)
**na Sicílii, pozri Naxos (Sicília)
*názov radarového detektora z 2. sv. vojny, pozri Naxos (radarový detektor)

## Pozri aj
*Vojvodstvo Naxos (=Vojvodstvo Archipelagos 1207 – 1579)
*Giardini-Naxos
*Naxos Records, nahrávacia firma
*Naxos World
*Naxos disease, recesívna forma choroby ARVD (arytmogénna dysplázia pravej komory)
Legacy port

**Legacy port** (angl. legacy = dedičstvo, odkaz + port = brána, port) je vo výpočtovej technike anglické označenie pre port alebo konektor v počítači, ktorý je celý (alebo jeho časť) považovaný za zastaraný (prekonaný), ale napriek tomu sa vyskytne v novom, modernom zariadení. 

Mnohí výrobcovia (hlavne notebookov, z dôvodu úspory miesta) už používajú len modernejšie porty, ktoré do určitej miery replikujú možnosti starého portu, ale navyše poskytujú viac možností. Dôvodom zachovávania starého, už technologicky prekonaného portu je požiadavka trhu - spätná kompatibilita. Stále existuje množstvo zariadení, ktoré tento port používajú.

Najtypickejším príkladom "legacy portu" je paralelný port (centronics, bitronics), ktorý ešte stále používa veľa typov tlačiarní, aj keď dnes je už nahradený portom USB. Preto sa s paralelným portom môžeme stretnúť aj v dnešných moderných počítačoch.

Viacero výrobcov tento problém rieši externými prevodníkmi (USB na sériový port, USB na paralelný port ...).

Príkladom takéhoto "prežitého" portu v novom zariadení môže byť:

* Paralelný port 
* Sériový port 
* DIN (alebo PS/2) klávesnicový port 
* PS/2 port 
* Game/MIDI port

Kategória:Konektory
Kohút (zverokruh)

**Kohút** (**酉**) je jedným z 12 zvierat čínskeho zverokruhu v čínskom kalendári.

## Roky kohúta a päť pridružených elementov
Osoby narodené v tieto dátumy môžu o sebe povedať, že sa narodili v roku kohúta s nasledujúcim elementom:

* 22. január 1909 - 9. február 1910: Kohút zeme
* 8. február 1921 - 27. január 1922: Kohút kovu
* 26. január 1933 - 13. február 1934: Kohút vody
* 13. február 1945 - 1. február 1946: Kohút dreva
* 31. január 1957 - 17. február 1958: Kohút ohňa
* 17. február 1969 - 5. február 1970: Kohút zeme
* 5. február 1981 - 24. január 1982: Kohút kovu
* 23. január 1993 - 9. február 1994: Kohút vody
* 9. február 2005 - 28. január 2006: Kohút dreva
* 2017 - 2018: Kohút ohňa
* 2029 - 2030: Kohút zeme

## Osobnosti, narodené v roku Kohúta
Giuseppe Verdi, Natasha Bedingfield, Paris Hilton, Beyonce, Benjamin Franklin, Jennifer Lopez, Jessica Alba, Elton John, Yoko Ono, Eric Clapton, Priscilla Presley, Alexander Dubček, Milan Kňažko.

## Pozri aj
* Kohút
* Čínska astrológia
* Základný element

## Externý odkaz
* Znamenie kohúta 

Kategória:Čínska mytológia
Kategória:Znamenia čínskeho zverokruhu
Trabzon

**Trabzon** (, novogr./pontgr. Τραπεζούντα – Trapezunda) resp. v stredoveku **Trapezunt** (lat. *Trapezunt*), je mesto pri Čiernom mori v historickom kraji Pontos na severovýchodnom pobreží Turecka. 

## Dejiny
Približne v roku 756 pred Kr. toto územie kolonizovali Gréci z Milétu a založili tu mesto Trapezús. Milétčania v Ponte založili aj iné významné grécke mestá ako Sinope, Rize, Kerasus či Atény. V helenistickom období mesto patrilo do Pontského kráľovstva, neskôr pripadlo Rímskej ríši. Postupne sa tu rozmáha kresťanstvo. Trapezunt bol v 3. stor. vyplienený Gótmi, v roku 395 pripadol Východorímskej (Byzantskej ríši). Po rozpade Byzantskej ríše bol centrom Trapezuntského cisárstva, jedného zo štátov, ktoré sa považovali za nástupcu Byzantskej ríše. Ku koncu 15. storočia, v roku 1494, sa práve tu narodil najslávnejší osmanský sultán Sulejman I. Veľkolepý. V 19. a 20. stor. bolo mesto centrom kultúry. žili tu predovšetkým pontskí Gréci, menšiny tvorili Lazi, Arméni a Turci. Práve na Grékoch a Arménoch tu Turci spáchali genocídu. V roku 1923 došlo ku grécko-tureckej výmene obyvateľstva. Miestni Gréci odišli do Grécka. V meste dodnes žije grécka populácia, ktorá hovorí pontskou gréčtinou, vyznáva však moslimské náboženstvo a považuje sa za Turkov; preto nebola súčasťou výmeny obyvateľstva.

## Partnerské mestá
*  Kuopio, Fínsko, 1967
*  Rašt, Irán, 2000
*  Soči, Rusko, 1993
*  Szigetvár, Maďarsko, 2000
*  Zandžán, Irán, 2001
*  Ž’-čao, Čína, 1997

## Pozri aj
* Trapezuntské cisárstvo

## Iné projekty

## Externé odkazy
* T.C. TRABZON VALİLİĞİ – webové stránky mesta (tr)
* alport  – portál trabzonského prístavu (en, tr)

Kategória:Trabzon
Kategória:Mestá v Turecku
Kategória:Prístavné mestá Čierneho mora
Kategória:Prístavné mestá v Turecku
Port (hardvér)

**Port** alebo **brána** alebo (najmä pre porty iné ako paralelné) **komunikačný port / komunikačná brána** (angl. *comm port / communication(s) port*) alebo **I/O port** je externý konektor počítača, ktorý je presne definovaný po stránke *mechanickej* (mechanické rozmery, kľúčovanie, tvar a rozmiestnenie kontaktov...), *elektrickej* (napäťové úrovne, prúdové zaťaženie, izolačný a prechodový odpor, frekvenčné zaťaženie ...) a *komunikačnej* (komunikačný protokol ...). Port v tomto ponímaní je podmnožinou komunikačného rozhrania. Komunikačné rozhranie zahŕňa aj iné formy pripojenia ako mechanicko-elektrické napr. bezdrôtové, infračervené a pod.

Základné delenie portov do dvoch veľkých skupín podľa spôsobu prenosu dát:
***sériovo komunikujúce porty** (dáta sa prenášajú bit po bite za sebou po jednom páre vodičov) napr. sériový port, USB, FireWire port, Ethernet ...
***paralelne komunikujúce porty** (dáta sa prenášajú paralelne po viacerých vodičoch naraz, v jednom kroku sa prenesie viacbitové slovo) napr. paralelný port

Po pripojení sa k portu prebehne tzv. handshaking (doslova potrasenie rukou), kedy sa prenesú základné údaje ako je spôsob prenosu, prenosová rýchlosť a ďalšie potrebné parametre pre prenos dát.

***Hot plug** je port, ktorý môže odpájať a pripájať zariadenia za ich behu. Niektoré porty sa odpojením zariadenia za behu môžu zničiť (napr. veľmi citlivý je PS/2 port).
***Plug and Play** port (PnP port, P&P port), je portom, ktorý dokáže automaticky detegovať zariadenie pripojené do portu a tomu prispôsobiť parametre portu (napr. USB, FireWire... )
***Auto detect** port je portom, ktorý vie detegovať pripojenie zariadenie, ale nevie určiť presne o aké zariadenie ide (napr. reproduktorový výstup moderných zvukových kariet dokáže zistiť pripojenie reproduktorov, ale nevie zistiť ich typ (stereo, 5.1 ...)

Príklady portov používaných v počítači:
*sériový port (COM)
*paralelný port (LPT)
*USB port
*fireWire port (1394, iLink ...)
*PS/2 port (klávesnicový, myšací ...)
*gameport
*audio porty
*bluetooth (rádiový prenos)
*IrDA (infračervený prenos)
*a iné

## Pozri aj
* Komunikačné rozhranie

Kategória:Konektory
Pont Alexandre III

**Most Alexandra III.** je most cez rieku Seinu v Paríži spájajúci 7. a 8. mestský obvod.

## Iné projekty
 

Alexandre III
Kategória:Secesné stavby vo Francúzsku
Kategória:Eklektické stavby
Kategória:Historické pamiatky v Paríži
Kategória:7. obvod (Paríž)
Kategória:8. obvod (Paríž)
Kategória:Oceľové mosty
Kategória:Kamenné mosty
Kategória:Oblúkové mosty
Kategória:Francúzsko-ruské vzťahy
Kategória:Architektúra z 1900
Kategória:Športoviská na Letných olympijských hrách 2024
Christopher Drury

**Christopher Drury** (* 20. august 1976, Trumbull, Connecticut, USA) je bývalý americký hokejista. 

Bol draftovaný v roku 1994 v treťom kole klubom Quebec Nordiques. Za Quebec ale nikdy nenastúpil, pretože klub sa pretransformoval na Colorado Avalanche. V sezóne 1998/99 sa presadil v NHL, získal Calder Memorial Trophy pre najlepšieho nováčika ligy. V sezóne 2000-01 získal s Avalanche Stanleyho pohár. 

Od októbra 2002 do júla 2003 pôsobil v klube Calgary Flames. Flames ho ale vymenili do klubu Buffalo Sabres, kde bol spolu-kapitán s Danielom Brierom. Od leta 2007 bol hráčom New York Rangers.  

## Iné projekty

## Externé odkazy
* 

Kategória:Hokejisti USA
Kategória:Strieborní olympijskí medailisti v ľadovom hokeji
Kategória:Strieborní olympijskí medailisti USA
Kategória:Účastníci MS v hokeji 1997
Kategória:Účastníci MS v hokeji 1998
Kategória:Účastníci MS v hokeji 2004
Kategória:Hokejisti draftovaní klubom Quebec Nordiques
Kategória:Hráči Colorado Avalanche
Kategória:Hráči Buffalo Sabres
Kategória:Hráči Calgary Flames
Kategória:Hráči New York Rangers
Kategória:Víťazi Stanleyho pohára
Kategória:Osobnosti z Connecticutu
Marco Sturm

**Marco Sturm** (* 8. september 1978, Dingolfing) je bývalý nemecký hokejista a hokejový tréner.

Bol draftovaný v roku 1996 v prvom kole klubom San José Sharks. Na klubovej úrovni hrával v National Hockey League a v Deutsche Eishockey Liga. Sturm reprezentoval  na štyroch majstrovstvách sveta, troch olympijských hrách a Svetovom pohári. Mal byť kapitánom Nemecka na Zimných olympijských hrách v roku 2006, no turnaja sa nakoniec nezúčastnil kvôli zraneniu.

## Externé odkazy
* 

Kategória:Nemeckí hokejisti
Kategória:Nemeckí olympionici
Kategória:Nemeckí hokejoví tréneri
Kategória:Hráči San José Sharks
Kategória:Hráči Boston Bruins
Kategória:Hráči Los Angeles Kings
Kategória:Hráči Florida Panthers
Kategória:Hráči Kölner Haie
Kategória:Účastníci MS v hokeji 1997
Kategória:Účastníci MS v hokeji 2001
Kategória:Účastníci MS v hokeji 2008
Kategória:Hokejisti na Zimných olympijských hrách 1998
Michael Rupp

**Michael Rupp** (* 13. január 1980, Cleveland, Ohio, USA) je bývalý americký hokejista, dlhoročný hráč klubu NHL New Jersey Devils. Bol draftovaný v roku 1998 v prvom kole klubom New York Islanders. Za Islanders nikdy nenastúpil.

Hrával aj za Phoenix Coyotes a Columbus Blue Jackets, pred sezónou 2006-07 sa vrátil do New Jersey. Po úspešnej sezóne, keď sa etabloval ako pracovitý hráč, Rupp 28. júna 2007 znovu podpísal predlženie zmluvy s Devils na 2 roky.

1. júla 2009 podpísal Rupp dvojročný kontrakt na 1,65 milióna dolárov s Pittsburgh Penguins. Svoj prvý hetrik v kariére strelil 30. novembra 2009 proti New York Rangers, Rupp strelil svoj šiesty, siedmy a ôsmy gól a dosiahol tak nové maximum v kariére len v 28 zápasoch v sezóne 2009/2010. Následne podpísal trojročný kontrakt s New York Rangers, ktorý ho 4. februára 2013 vymenil do Minnesoty Wild výmenou za Darrolla Powea a Nicka Palmieriho. Wild mu v júli 2014 nepredĺžili končiaci sa kontrakt, po ukočení ktorého 34-ročný Rupp vyhlásil, že ukončil aktívnu kariéru.

Od ukončenia aktívnej kairéry v roku 2014 pôsobí Rupp ako štúdiový analytik pre NHL Network a pozápasový analytik zápasov Pittsburgh Penguins pre AT&T SportsNet Pittsburgh. 

## Referencie


## Iné projekty

## Externé odkazy
* 

Kategória:Hokejisti USA
Kategória:Hráči Albany River Rats
Kategória:Hráči Phoenix Coyotes
Kategória:Hráči Columbus Blue Jackets
Kategória:Hráči New Jersey Devils
Kategória:Hráči New York Rangers
Kategória:Hráči Minnesota Wild
Kategória:Hráči Pittsburgh Penguins
Kategória:Hráči Syracuse Crunch
Kategória:Víťazi Stanleyho pohára
Kategória:Hokejisti draftovaní klubom New Jersey Devils
Kategória:Hokejisti draftovaní klubom New York Islanders
Kategória:Osobnosti z Clevelandu (Ohio)
Ruslan Viktorovyč Fedotenko

**Ruslan Viktorovyč Fedotenko**,  (* 18. január 1979, Kyjev) je ukrajinský hokejista, v súčasnosti hráč klubu KHL Donbass Doneck. V roku 1999 podpísal zmluvu s klubom Philadelphia Flyers, tu odohral dve sezóny. Pred sezónou 2002-03 prestúpil do Tampa Bay Lightning. V drese Lightning získal v roku 2004 Stanleyho pohár.

V júli 2007 podpísal ročný kontrakt s klubom New York Islanders. V drese Islanders odohral 67 zápasov, v ktorých si pripísal 33 kanadských bodov. Po sezóne sa stal voľným agentom, 3. júla 2008 podpísal ročnú zmluvu s Pittsburghom Penguins. V roku 2009 získal s tímom Pittsburgh Penguins Stanley cup.

## Referencie

## Externé odkazy
* 
* Klubová stránka Donbass Doneck /24.01.2014/ http://hcdonbass.com/komanda/statistika/123/
* Osobný profil /24.01.2014/ http://hcdonbass.com/komanda/donbass/player-fedotenko/

Kategória:Ukrajinskí hokejisti
Kategória:Hráči Philadelphia Flyers
Kategória:Hráči Tampa Bay Lightning
Kategória:Hráči New York Islanders
Kategória:Hráči Pittsburgh Penguins
Kategória:Hokejisti na Zimných olympijských hrách 2002
Zaibacu

[náhľad|Marunouchiho riaditeľstvo zaibacu [Mitsubishi Group|Mitsubishi v Tokiu, okolo 1920]]
**Zaibacu** () je špecifický termín označujúci monopolné koncerny, ktoré boli v malom počte zakladané v Japonsku.

## Charakteristika
Zaibacu začali vznikať počas obdobia Meidži, teda od 80. rokov 19. storočia a mali úplne dominantný vplyv na vývoj japonskej ekonomiky. Ich riadenie a kontrolu väčšinou spravovala jediná rodina. Tieto koncerny mali pozitívny vplyv na urýchlenie industrializácie krajiny (napr. zaibacu Mitsubishi, Micui), tiež ale ovplyvňovali japonskú vnútornú aj zahraničnú politiku.

K ich formálnemu zrušeniu došlo po japonskej kapitulácii v druhej svetovej vojne tzv. MacArthurovými reformami. Avšak reálne k tomu v plnej miere nedošlo.

## Niektoré zaibacu
### Veľká štvorka
* Mitsubishi (三菱 財閥)
* Mitsui (三井 財閥)
* Sumitomo (住友 財閥)
* Yasuda (安 田 財閥)

### Ďalšie
* Asano (浅 野 財閥)
* Fujita (藤田 財閥)
* Furukawa (古河 財閥)
* Mori (森 コ ン ツ ェ ル ン)
* Kawasaki (川 崎 財閥)
* Nakajima (中 島 飛行 機)
* Nitchitsu (日 窒 コ ン ツ ェ ル ン)
* Nissan (日 産 コ ン ツ ェ ル ン)
* Nisso (日 曹 コ ン ツ ェ ル ン)
* Nomura (野村 財閥)
* Okura (大 倉 財閥)
* Riken (理 研 コ ン ツ ェ ル ン)
* Shibusawa (渋 沢 財閥)

### Zbankrotované
* Suzuki shoten (鈴木 商店)

## Literatúra
* 

## Externé odkazy
* Japonské zaibacu.  

## Zdroj

Kategória:Dejiny Japonska
Kategória:Podniky v Japonsku
Kategória:Ekonomické vedy a ekonomika
Spartakovci

**Spartakovci** boli členovia Spartakovho zväzu ako nemeckej socialistickej skupiny počas 1. svetovej vojny, ktorú viedli Rosa Luxemburgová a Karl Liebknecht. Toto proletárske hnutie nieslo meno podľa rímskeho rebela a otroka Spartaka. Neskôr sa stala jadrom nemeckej komunistickej strany.
Scott Gomez

**Scott Gomez** (* 23. december 1979, Anchorage) je bývalý americký hokejista.

Bol draftovaný v roku 1998 v prvom kole klubom New Jersey Devils. Pred sezónou 2007-08 podpísal sedemročný kontrakt s klubom New York Rangers.

Reprezentoval USA na Majstrovstvách sveta v roku 2004 a na Zimných olympijských hrách v roku 2006.

## Štatistiky

## Externé odkazy
* 

Kategória:Hokejisti USA
Kategória:Olympionici USA
Kategória:Hráči New Jersey Devils
Kategória:Hráči New York Rangers
Kategória:Hráči Montreal Canadiens
Kategória:Hráči San José Sharks
Kategória:Hráči Florida Panthers
Kategória:Hráči St. Louis Blues
Kategória:Hráči Hershey Bears
Kategória:Hokejisti draftovaní klubom New Jersey Devils
Kategória:Víťazi Stanleyho pohára
Kategória:Osobnosti z Anchorage
Severná pologuľa

thumb|right|250px|''Severná hemisféra'' je zvýraznená žltou farbou.
thumb|right|180px|''Severná hemisféra''
**Severná pologuľa** alebo **severná hemisféra** je polovica planéty Zem na sever od rovníka. Severná hemisféra obsahuje väčšinu súše a 90 percent ľudskej populácie.

V miernom pásme severnej hemisféry trvá zima od 21. decembra do 21. marca (hoci zimné počasie môže prísť už začiatkom septembra a trvať do mája, alebo v arktických regiónoch až do júna) a leto od 21. júna do 22. septembra.

Oblasti na sever od polárneho kruhu zažívajú niekoľko dní, počas ktorých v lete slnko nikdy neklesne pod obzor a niekoľko dní v zime, počas ktorých slnko nikdy nevyjde. Dĺžka trvania tohto javu sa líši od niekoľkých dní v oblastiach pri polárnom kruhu, až po niekoľko mesiacov v blízkosti severného pólu.

V dôsledku Coriolisovej sily sa hurikány a tropické búrky v severnej hemisfére krútia proti pohybu hodinových ručičiek. V južnej hemisfére sa krútia po smere hodinových ručičiek. Takisto Mesiac sa v porovnaní s južnou hemisférou zdá byť hore nohami a je odkrytý pohľad na iné hviezdy, ktoré nie je z južnej hemisféry vidieť.

## Pozri aj

* Južná pologuľa
* Ročné obdobie
* Rovnodennosť
* Obratník Raka

Kategória:Geografia
Kategória:Zem
Trieda Vanguard

**Trieda Vanguard** môže byť:
*trieda bojových lodí Spojeného kráľovstva, pozri Vanguard (trieda)
** bojová loď triedy Vanguard Spojeného kráľovstva, pozri HMS Vanguard (23)
*trieda britských ponoriek, schopných niesť jadrové hlavice, pozri Vanguard (trieda ponoriek)
Alaska

**Alaska** môže byť:
*anglický názov Aljašky, pozri Aljaška
*USS Alaska
*trieda lodí, pozri Alaska (trieda lodí)
Arethusa

**Arethusa** môže byť:
* Arethusa (trieda lodí, 1912)
* Arethusa (trieda lodí, 1934)
* HMS Arethusa
* planétka, pozri 95 Arethusa
* rod orchideí, pozri Arethusa (rod)

**Arethousa** alebo **Arethusa** alebo **Arethúsa** môže byť v gréckej mytológii: 
* prameň pri Syrakúzach, pozri pod Arethousa (nymfa)
* nymfa rovnomenného prameňa pri Syrakúzach, pozri Arethousa (nymfa)
* dcéra Titana Atlanta a bohyne Nykty, pozri Arethousa (Hesperidka)
* dcéra morského boha Nérea a Dóridy, pozri Arethousa (néreida)
USB

**USB** môže byť:
*Universal Serial Bus – univerzálna sériová zbernica
*upper sideband – horné postranné pásmo
*Uniwersytet Stefana Batorego, dnes Vilniuská univerzita
*U.S. Bancorp
*State University of New York at Stony Brook
*Umeå School of Business
*Universidad Simón Bolívar
*United States Biological
*Uudenkaupungin Salibandy
Mojmírovci

**Mojmírovci** je rod, ktorý pôvodne vládol v 8.&nbsp;–&nbsp;10. storočí v rôznych kombináciách v Moravskom kniežatstve a/alebo Veľkej Morave a/alebo Nitrianskom kniežatstve. Jeho prvý známy príslušník bol Mojmír I., ktorý bol zároveň prvým známym vládcom Moravského kniežatstva a Veľkej Moravy. Podľa neho je rod aj pomenovaný. Osudy rodu pred Mojmírom I. a po roku 906 sú neznáme, ale existujú náznaky, že vládol ďalej aj po roku 906.

## Známi Mojmírovci
* Mojmír I. ?830833 Moravské kniežatstvo, 833846 Veľká Morava
* Rastislav ?&nbsp;–&nbsp;846 Nitrianske kniežatstvo, 846870 Veľká Morava (od roku 867 prevažne v Moravskom kniežatstve)
* Slavomír 871 Veľká Morava alebo Nitrianske kniežatstvo
* Svätopluk I. 50. roky 9. stor.&nbsp;–&nbsp;871 Nitrianske kniežatstvo, 871894 Veľká Morava
* Mojmír II. 894 -?&nbsp;906 (možno až do 920) Veľká Morava
* Svätopluk II. 894 -?&nbsp;906 Nitrianske kniežatstvo
* Predslav 894 -? oblasť Bratislavy (sporné)

## Externé odkazy
* Mojmírovci (audio)


Kategória:Dynastie
Kategória:Veľká Morava
Kategória:Vládcovia Slovenska
Kategória:Vládcovia Česka
Kategória:Vládcovia Maďarska
Kategória:Vládcovia Poľska
Kategória:Vládcovia Rakúska
Faidon

**Faidon** alebo **Faidón** môže byť:
*Platónov dialóg, pozri Faidon (dialóg)
*filozof, pozri Faidón z Elidy

## Pozri aj
*Feidón
Psyché (mytológia)

[náhľad|''Psyché a Amor (Eros)'', [Lionel Royer (1852 – 1926)]]
**Psyché** (iné názvy: **Psycha, Psýché, Psýcha**, zastarano **Psyche**; starogr.*Psyché*/*Psýché*, lat. *Psyche*) je v starogréckej mytológii zosobnenie duše, starogrécka bohyňa duševnej krásy.

Psyché sa stáva literárnou až veľmi neskoro, pričom vystupuje ako krásna dievčina, ktorú v nádhernom prostredí každý večer navštevoval milenec, čo sa nechcel dať poznať a ani sa nesmela na neho dívať. Raz porušila tento zákaz, lebo jej sestry jej narozprávali, že jej milenec je drak, naklonila sa k nemu, keď spal, s obdivom naňho pozrela a zistila, že je to sám Eros, syn Afrodity. Lenže z lampáša padla kvapka oleja a zobudila boha, ktorý odvtedy navždy zmizol. Psyché sa ho pustila hľadať. Uväznila ju Afrodita, lebo žiarlila na šťastie dievčiny; tá statočne znášala všetky trápenia a splnila všetky úlohy, ktoré jej Afrodita nadelila,lebo jej tajne pomáhal Eros. Nakoniec sa nad ňou zľutoval sám Zeus a spravil ju nesmrteľnou.

## Externé odkazy
* 

Kategória:Grécke bohyne
Ť

**Ť** je v poradí 37. písmeno slovenskej abecedy. Taktiež obsahuje diakritické znamienko (mäkčeň).

## Iné projekty

Kategória:Slovenská abeceda
Kamaldulská Biblia

Tzv. **Kamaldulská Biblia** (iné názvy: **Sväté písmo katolíckej fary v Cíferi, Písmo sväté fary v Cíferi**, presný názov: **Swaté Biblia Slowénské aneb Pisma Swatého Částka I, Která w sebe obsahuge Starého Testamenta Zákon, a Zákona Historiu: Pět knih Moyžjssowýcg, Knihi Yózue, Yudikum, Ruth, Kralowské, Paralipomenon, Ezdrassowe, Tobiassowe, Yudith, Ester, Yob, Žalmi Dawidowé, Knihi Prislow, Ekklesyastej, Pjsňe, Ssalomúnowé, Knihi Mudrosti, a Syrách; Částka II, Která v sebe obsahuge Prorokú, Knihi Machaběgské a celý Testament nowý**) je prvý známy preklad celej Biblie do slovenčiny. Vyhotovili ho kamaldulskí mnísi pravdepodobne z Červeného Kláštora alebo Nitry (podľa starších názorov presnejšie Romuald Hadbavný) v prvej polovici 18. storočia (v každom prípade pred rokom 1756) a zachoval sa v rukopise, odpise vykonanom od 6. mája 1756 do jari 1760. 

Jediný zachovaný exemplár je dnes v archíve Arcibiskupského úradu v Trnave. Našiel sa na fare v Cíferi. Preložený je z latinského textu Vulgáty, pri prekladaní sa prihliadalo aj na hebrejské a grécke originály a české a poľské preklady. Preklad obsahuje množstvo vysvetľujúcich poznámok v latinskom jazyku na okrajoch jednotlivých strán. Text je zviazaný do dvoch zväzkov formátu A 4.

Kamaldulský preklad mal byť používaný aj ako lekcionár, krížikom sa v ňom totiž označuje začiatok a koniec každej lekcie a na konci je uvedený rozpis čítaní na celý cirkevný rok.

Biblia je písaná tzv. kamaldulskou slovenčinou. Text sa vyznačuje úsilím používať formy a výrazy bežnej slovenskej hovorenej reči, s výraznými západoslovenskými prvkami aj niektorými zaužívanými knižnými jazykovými prvkami českého pôvodu. Preklad je svedectvom vysokej duchovnej kultúry a jazykovej vyspelosti prostredia, v ktorom vznikol, je na vyspelej intelektuálnej, teologickej a jazykovej úrovni a úplne porovnateľný s inými súdobými či dovtedajšími prekladmi.

Začiatkom 21. storočia vyšla táto Biblia knižne ako faksimilné vydanie zásluhou nemeckého slavistu profesora Hansa Rotheho v edícii Biblia Slavica v Spolkovej republike Nemecko v dvoch zväzkoch (920 + 1063 strán). Obsahuje aj početné komentáre a štúdie.

## Referencie

## Externé odkazy
*Historicko-exegetický výskum Kamaldulského prekladu Biblie a Digitalizácia Kamaldulského prekladu Biblie
*Kamaldulská Biblia – prvý slovenský preklad v európskom kontexte  (Ján Ďurica SJ)

Kategória:Knihy v slovenskom jazyku
Kategória:Slovenské preklady Biblie
Kategória:Kamalduli
Ise (provincia)

thumb|Mapa japonských provincií so zvýraznenou provinciou Ise

Provincia **Ise** () bola bývalá japonská provincia, na ktorej území sa dnes rozkladá podstatná časť prefektúry Mie. Ise susedila s provinciami Iga, Kii, Ómi, Owari, Šima a Jamato.

Starobylé provinčné hlavné mesto bolo Suzuka. Moderné Cu je najväčšie hradné mesto, hoci tu v období Sengoku boli léna s hradmi ako Kuwana a Macusaka. 

Kategória:Staré provincie v Japonsku
Cykloalkín

V organickej chémii sú **cykloalkíny** uhľovodíky s uzavretým (kruhovým) reťazcom a aspoň jednou trojitou väzbou. Kvôli lineárnej štruktúre alkínovej skupiny C-CΞC-C majú cykloalkíny pomerne veľké vnútorné napätie a môžu tak existovať iba pri dostatočne veľkom počte uhlíkových atómov v kruhu, ktoré poskytnú dostatočnú flexibilitu na vyrovnanie tejto geometrie. Najmenším stabilným cykloalkínom, ktorý vieme izolovať, je cyklooktín (C8H12).

Kategória:Alkíny
Regulus

**Regulus** môže byť:

* hviezda, pozri Regulus (hviezda)
* kus kovu vylúčený z rudy pri získavaní kovov, pozri regulus (kov)
* meno dostihového koňa, pozri Regulus (kôň)
* latinský názov vtáčieho rodu, pozri králikovité
* fiktívna postava zo série kníh Harry Potter, pozri Regulus Arcturus Black
* súčasť mena viacerých Rimanov, napr.:
** rodinné meno Atiliov
** Regulus Marcus Atilius, konzul
Iga (provincia)

thumb|Mapa japonských provincií so zvýraznenou provinciou Iga
Provincia **Iga** () bola bývalá japonská provincia, na ktorej území sa dnes rozkladá západná časť prefektúry Mie. Iga hraničila s provinciami Ise, Ómi, Jamato a Jamaširo.

Provincia Iga je známa najmä klanom nindžov, ktorého najpozoruhodnejším členom bol Hanzó Hattori. Provincia Iga sa považuje za miesto vzniku nindžucu. Bolo to aj miesto narodenia básnika haiku Macuo Bašóa.

Región Iga je nízkymi vrchmi ohraničená kotlina (kotlina Uenoa) v centrálnom japonskom regióne Kinki, na ostrove Honšú. Provincia Iga bola dosť nedostupná kvôli extrémne nedostupným cestám. Iga sa nachádzala neďaleko miest Nara a Kjóto a bolo ľahko dosiahnuteľné z miest Tokio, Nagoja a Osaka.

Dnes je veľa z histórie Iga viditeľné na rôznych pamätihodnostiach roztrúsených po celej prefektúre Mie. Hradným mestom provincie bolo Ueno.

## Externé odkazy
* História nindžov provincie Iga 

Kategória:Staré provincie v Japonsku
Mariner 10

**Mariner 10** bola kozmická sonda vypustená 3. novembra 1973, aby preletela okolo planét Merkúr a Venuša. Stala sa prvou sondou v histórii vyslanou k Merkúru a úspešne zmapovala takmer polovicu tejto planéty. Bola vypustená približne o dva roky neskôr ako sonda Mariner 9 a bola poslednou sondou v programe Mariner (Mariner 11 a Mariner 12 boli prekonštruované na sondy Voyager 1 a Voyager 2). Úlohou misie bolo zmerať prostredie Merkúra a Venuše, ich atmosféru, povrch, charakteristiky. Druhotnou úlohou bolo uskutočniť pokusy v  medziplanetárnej hmote a získať skúsenosti s misiou s gravitačným manévrom medzi dvoma planétami.

## Konštrukcia a trajektória
Mariner 10 bola prvá sonda, pri ktorej bol použitý gravitačný manéver využívajúci Venušu na zakrivenie letovej dráhy a dosiahnutia jej perihélia na úroveň obežnej dráhy Merkúra.
Tento manéver, inšpirovaný astrodynamickými výpočtami talianskeho vedca Giuseppa Colomba, naviedol sondu na obežnú dráhu, ktorá ho opakovane priviedla naspäť k Merkúru. Sonda využívala slnečný radiačný tlak na jej solárne panely a na vysokoziskovú anténu určenú ako prostriedok riadenia polohy počas letu, prvýkrát bolo využité aktívne ovládanie slnečného tlaku. Misia bola ukončená 24. marca 1975 po vyčerpaní stlačeného dusíka pre orientačné trysky.

### Prístroje
Prístroje Marineru 10 zahŕňali: 
* Dvojité ostrouhlé kamery s digitálnym magnetofónom 
* Spektrometer na meranie ultrafialového žiarenia
* Rádiometer na meranie infračerveného žiarenia

## Externé odkazy
* Sonda v encyklopédii Space40

Kategória:Program Mariner
Kategória:Prieskum Venuše
Kategória:Prieskum Merkúra
Kategória:Planetárne sondy
Kategória:Sondy NASA
Kategória:Kozmonautika v 1973
Kategória:Kozmonautika v 1974
Kategória:Preletové sondy
Kategória:Úspešné sondy
Kategória:Neaktívne sondy